LG F70

LG F70 je smartfón, ktorý navrhla a vyrába juhokórejská spoločnosť LG Electronics. Patrí do druhej generácie rady F. Predstavený bol vo februári 2014 a uvedený v máji 2014. Operačný systém používa Android 4.4.2 KitKat. Je to smartfón strednej až vyššej triedy a podporuje LTE.

Vybavený je štvorjadrovým procesorom Cortex-A7 s frekvenciou 1,2 GHz, systém na čipe je Qualcomm MSM8926 Snapdragon 400 a grafický procesor Adreno 305. Telefón má 1 GB RAM a 4 alebo 8 GB vnútorného úložiska, ktoré je možné rozšíriť microSD kartou do 32 GB.

Použitý displej je veľkosti 4,5 palcov, s rozlíšením 480x800 bodov (207 dpi). Primárna kamera má rozlíšenie 5 Mpix a dokáže nahrávať video v rozlíšení 1080p, sekundárna kamera je VGA. Telefón je vybavený konektivitou Wi-Fi, Bluetooth, GPS a FM rádiom a kapacita batérie je 2440 mAh.

Zdroj 
 Špecifikácia telefónu na stránke gsmarena

Mobilné telefóny LG